CELEX: 62012TN0166
Language: mt
Date: 2012-04-10 00:00:00
Title: Kawża T-166/12: Rikors ippreżentat fl- 10 ta’ April 2012 — Bolívar Cerezo vs UASI — Renovalia Energy (RENOVALIA)

30.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 194/22
            
         Rikors ippreżentat fl-10 ta’ April 2012 — Bolívar Cerezo vs UASI — Renovalia Energy (RENOVALIA)
   (Kawża T-166/12)
   2012/C 194/38
   Lingwa tar-rikors: l-Ispanjol
   
      Partijiet
   
   
      Rikorrent: Juan Bolívar Cerezo (Granada, Spanja) (rappreżentant: I. M. Barroso Sánchez-Lafuente, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Renovalia Energy, SA (Villarobledo, Spanja)
   
      Talbiet
   
   Ir-rikorrent jitlob li l-Qorti Ġenerali jogħġobha:
   
               —
            
            
               tannulla d-deċiżjoni tal-Ewwel Bord tal-Appell, tal-Uffiċċju għall-Armonizzazzjoni fis-Suq Intern (Trade marks u Disinni), tas-26 ta’ Jannar 2012 fil-Każ R 663/2011-1, u, konsegwentement, tirreġistra t-trade mark Komunitarja Nru 8 631 814“RENOVALIA” għall-“assigurazzjoni, affarijiet finanzjarji; affarijiet monetarji, affarijiet ta’ proprjetà immobbli” fil-klassi 36;
            
         
               —
            
            
               tikkundanna għall-ispejjeż lill-partijiet li jopponu dan ir-rikors.
            
         
      Motivi u argumenti prinċipali
   
   
      Applikanti għat-trade mark Komunitarja: ir-rikorrent
   
      Trade mark Komunitarja kkonċernata: trade mark verbali “RENOVALIA” għal prodotti u servizzi fil-klassijiet 11, 25, 35, 36, 37 u 41 — Applikazzjoni għal trade mark Komunitarja Nru 8 631 814
   
      Proprjetarju tat-trade mark jew tas-sinjal invokat insostenn tal-oppożizzjoni: Renovalia Energy, SA
   
      Trade mark jew sinjal invokat: it-trade marks verbali Spanjoli “RENOVA ENERGY” u “RENOVAENERGY” kif ukoll l-isem kummerċjali “RENOVALIA” għal servizzi fil-klassi 36
   
      Deċiżjoni tad-Diviżjoni tal-Oppożizzjoni: oppożizzjoni milqugħa parzjalment
   
      Deċiżjoni tal-Bord tal-Appell: appell miċħud
   
      Motivi invokati: hemm probabbiltà ta’ konfużjoni bejn it-trade mark Spanjola Nru 2 715 975“RENOVALIA” tar-rikorrent u t-trade marks Spanjoli ta’ min ressaq l-oppożizzjoni u għandha titressaq quddiem il-qorti Spanjola kompetenti talba għal dikjarazzjoni ta’ invalidità kontra dawn it-trade marks, li twassal sabiex dawn it-trade marks ma jkunux validi sabiex issir oppożizzjoni għar-reġistrazzjoni tat-trade mark Komunitarja li għaliha saret l-applikazzjoni.